ЗАПОВЕД

**№ ПО-09-223/ 24.04.2023 г.**

На основание чл. 99, ал. 1, т. 2 във връзка с чл. 100 и чл. 102 от Административнопроцесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № ПО-09-243/01.08.2022г., на Директора на ОД „Земеделие”- гр. Добрич и допълнителни указания до комисиите със Заповед № РД-04-73/02.08.2022г. на Директора на ОД „Земеделие”- гр. Добрич, заявление с вх. № РД-12-05-400/13.04.2023г. от наследник на участник в споразумение, ведно с приложени изискуеми документи, както и писмо-доклад от ОСЗ с вх. № РД-12-05-400/21.04.2023г. за землището на **с.** **Преселенци ЕКАТТЕ 58181,** общ. Генерал Тошево, обл. Добрич.

**И З М Е Н Я М**

Заповед **№ ПО-09-417/30.09.2022 г., изменена със Заповед № ПО-09-599/25.10.2022 г.** на Директора на Областна дирекция “Земеделие“ гр. Добрич, издадена на основание чл.37в, ал.4 от ЗСПЗЗ с която са разпределени масивите за ползване в землището на **с.** **Преселенци ЕКАТТЕ 58181**, общ. Генерал Тошево, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, **в частта** **за ползвателя Иван Колев Тодоров**, **на основание чл. 99, т. 2, вр. чл. 100 и чл. 102 от Административнопроцесуалния кодекс, поради възникнали нови обстоятелства, които не са били известни на административния орган към момента на издаване на заповедта (форсмажорно обстоятелство).**

След изменението на заповедта навсякъде в споразумението, където е отразен ползвател Иван Колев Тодоров**, да се чете: ползвател Златка Иванова Тодорова,** със същите площи и разпределени масиви по номера.

В останалата си част Заповед **№ ПО-09-417/30.09.2022 г., изменена със Заповед № ПО-09-599/25.10.2022 г. и споразумението, като неразделната част от нея,** остават непроменени.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Генерал Тошево, кмета на с. Преселенци и кмета на община Генерал Тошево.

**инж. ДЕСИСЛАВА ИВАНОВА**

*Директор ОД “Земеделие”*